ธกส.ปล่อยหมื่นล้าน ปิดสินเชื่อชะลอขาย
ธ.ก.ส.ปิดยอดสินเชื่อชะลอการขาย 1.4 หมื่นล้าน ต่ำกว่าเป้า เชื่อกลไกตลาดทำงาน
1 พ.ค. 2560

โพสต์ทูเดย์ - ธ.ก.ส.ปิดยอดสินเชื่อชะลอการขาย 1.4 หมื่นล้าน ต่ำกว่าเป้า เชื่อกลไกตลาดทำงานนายสุพัฒน์ เอี้ยวฉาย ผู้ช่วยผู้จัดการธนาคารเพื่อการเกษตรและสหกรณ์การเกษตร ​(ธ.ก.ส.) เปิดเผยว่า โครงการสินเชื่อชะลอการขายข้าวเปลือกนาปี ปีการผลิต 2559/2560 ที่ปิดโครงการเมื่อสิ้นเดือน ก.พ. 2560 มียอดปล่อยสินเชื่อ 1.4 หมื่นล้านบาท คิดเป็นจำนวนข้าวเข้าโครงการ 1.58 ล้านตัน มีเกษตรกรที่เข้าโครงการกว่า 2.62 แสนราย ต่ำกว่าเป้าหมายมีข้าวเข้าโครงการ 3 ล้านตัน กรอบวงเงิน 4 หมื่นล้านบาททั้งนี้ การที่ได้ต่ำกว่าเป้าหมายถือว่าประสบความสำเร็จ เพราะมาตรการนี้ช่วยสร้างเสถียรภาพราคาข้าวทำให้กลไกตลาดทำงาน เกษตรกรส่วนใหญ่ขายข้าวเข้าระบบ แต่ไม่จำเป็นต้องรีบเพราะรัฐจ่ายเงินช่วยเหลือค่าเก็บเกี่ยวและปรับปรุงคุณภาพทำให้เกษตรกรเก็บข้าวไว้ขายตอนราคาสูงได้นอกจากนี้ คณะกรรมการ ธ.ก.ส. อนุมัติขยายเวลาโครงการให้ความช่วยเหลือค่าเก็บเกี่ยวและปรับปรุงคุณภาพข้าวให้ชาวนา ในปีการผลิต 2559/2560 จากวันที่ 28 ก.พ. 2560 เป็นวันที่ 31 พ.ค. 2560 และภาคใต้ให้สิ้นสุดโครงการวันที่ 31 ก.ค. 2560 ที่ผ่านมาอนุมัติเงินช่วยเหลือเกษตรกรแล้วกว่า 2.47 ล้านราย เป็นเงิน 2.19 หมื่นล้านบาท